РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 07-404-4/18

Датум: 16.2.2018. године

 На основу члана 64. став (1) тачка б), члана 68. став 1 и члана 70. ст. 1., 3. и 6. Закона о јавним набавкама („Сл. гласник БиХ“, број 39/14), члана 67. Статута општине Шипово (Сл. Гласник општине Шипово број 12/17), на Препоруку Комисије за јавну набавку број: 07-404-4/18 од 13.2.2018.године, у поступку јавне набавке „Набавка крутог горива на бази дрва- дрвени пелет, на период од једне године, Начелник Општине Шипово је донио

**ОДЛУКУ**

**о избору најповољнијег понуђача**

 **Члан 1.**

Прихвата се Препорука Комисије за јавне набавке, број: 07-404-4/18 од 13.2.2018. године и **уговор** за јавну набавку „Набавка крутог горива на бази дрва- дрвени пелет, на период од једне године, додјељује се понуђачу: „ХИФА-ПЕТРОЛ“ доо Сарајево, по цијени од: 11.960,00 КМ, без урачунатог ПДВ, као најбоље оцијењеном понуђачу.

**Члан 2.**

Приједлог уговора о набавки доставиће се на потпис изабраном понуђачу: „ХИФА-ПЕТРОЛ“ доо Сарајево, у року од 15 дана, рачунајући од дана када су понуђачи обавијештени о избору најповољније понуде, под условом да на одлуку не буде уложена жалба.

**Члан 3.**

За извршење ове одлуке задужује се и овлашћује Одјељење за буџет, финансије и привреду и Одсјек за јавне набавке, нормативне послове и цивилну заштиту.

**Члан 4.**

Ова одлука објавиће се на веб-страници Општине Шипово, истовремено с упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама.

**Члан 5.**

Ова одлука ступа на снагу даном доношења и доставља се свим понуђачима који су учествовали у поступку јавне набавке, сходно члану 71. став (2) Закона о јавним набавкама.

 **О б р а з л о ж е њ е**

 Поступак јавне набавке „Набавка крутог горива на бази дрва- дрвени пелет, на период од једне године“, покренут је Одлуком о покретању поступка јавне набавке број: 07-404-4/18 од 30.1.2018. године.

 Јавна набавка је проведена путем конкурентског поступка набавке.

 Процијењена оквирна вриједност јавне набавке, без ПДВ-а је 14.000,00 КМ.

 Обавјештење о набавки број: 789-7-1-5-3-2/18 објављено је на Порталу јавних набавки дана 02.2.2018. године.

 Тендерска документација је објављена на сајту Агенцује за јавне набавке БиХ и исту је преузело 8 потенцијалних понуђача.

 Комисија за јавну набавку именована је Рјешењем број**:** 07-404-4/18 од 12.2.2018. године.

 Комисија за јавну набавку доставила је Начелнику општине дана 15.2.2018. године

Записник о оцјени понуда и Препоруку за додјелу уговора.

 У поступку по Записнику о оцјени понуда је утврђено је да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајући записник, у којима је утврђено сљедеће:

- да је укупан број пристиглих понуда- 4,

- да су понуде благовремено запримљене,

**-** да понуде понуђача испуњавају услове тендерске документације и да су прихватљиве.

Понуде понуђача које испуњавају услове тендерске документације:

|  |  |
| --- | --- |
| Назив / име понуђача | Понуђена цијена (без ПДВ-а) |
|  | „ХИФА-ПЕТРОЛ“ доо Сарајево | 11.960,00 КМ |
|  | 1. „ЕНСА БХ“ доо Србац
 | 13.996,00 КМ |
|  | „ЕУРО СТИЛ“ доо Добој  | 13.998,00 |
|  | „МЕДЕКС-ПРОМ“ доо Шипово | 14.000,00 КМ |

 У поступку доношења ове одлуке посебно су цијењене чињенице да је Комисија, правилно и потпуно, извршила оцјену квалификованости понуђача те оцјену приспјеле понуде, сходно критеријумима из тендерске документације.

 У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке Комисије за јавну набавку.

 Наиме, у поступку је оцијењено да је Комисија у свему правилно поступила те да је приједлог избора најповољнијег понуђача извршен у складу са Законом о јавним набавкама, подзаконским актима и тендерском документацијом. Увидом у приложену документацију, неспорно је да је изабрани понуђач, „ХИФА-ПЕТРОЛ“ доо Сарајево доставио понуду са најнижом цијеном која је се креће у оквиру процијењене вриједности набавке.

 Изабрани понуђач, је изабран примјењујући критериј најнеже цијене, која је понуђена, као у члану 1 ове одлуке.

 Из наведених разлога, примјеном члана 64. става (1) тачка б), и члана 70. ст. 1., 3. и 6. Закона о јавним набавкама, одлучено је као у диспозитиву

**ПОУКА О ПРАВНОМ ЛИЈЕКУ:**

Против ове одлуке може се изјавити жалба, најкасније у року од 5 (пет) дана од дана пријема ове одлуке.

 Начелник

**Доставити:**

1. Понуђачи М.П. \_\_\_\_\_\_\_\_\_\_\_\_\_\_\_\_
2. Уз материјал комисије (Милан Ковач)
3. Начелник
4. Одјељење за буџет, финансије и привреду
5. Одсјек за јавне набавке...
6. A/A